31.1.2022
3.5.3.2.
EL
Επίσημη Εφημερίδα της Ευρωπαϊκής Ένωσης
L 20/227
Ηλιοθερμική ενέργεια Θερμότητα από ηλιακή ακτινοβολία (ηλιακό φως) αξιοποιούμενη για χρήσιμους ενεργειακούς σκοπούς.
Για παράδειγμα, αυτή περιλαμβάνει σταθμούς παραγωγής ηλιοθερμικής ενέργειας και ενεργά συστήματα για την παραγωγή ζεστού νερού για σκοπούς υγιεινής ή για τη θέρμανση χώρου κτιρίων.
Η ενέργεια που παράγεται αποτελεί τη θερμότητα που εκλύεται στο μέσο μεταφοράς θερμότητας, δηλαδή είναι η προσπίπτουσα ηλιακή ενέργεια μείον τις οπτικές απώλειες και τις απώλειες των συλλεκτών.
Δεν πρέπει να περιλαμβάνεται η ηλιακή ενέργεια που λαμβάνεται με παθητικά συστήματα για θέρμανση, ψύξη και φωτισμό κτιρίων· πρέπει να περιλαμβάνεται μόνο η ηλιακή ενέργεια σε σχέση με τα ενεργά συστήματα.
3.5.4.
ΠΑΛΙΡΡΟΪΚΉ, ΚΥΜΑΤΙΚΉ ΚΑΙ ΩΚΕΆΝΙΑ ΕΝΈΡΓΕΙΑ
Η μηχανική ενέργεια που προέρχεται από την παλίρροια, την κίνηση των κυμάτων ή τα ωκεάνια ρεύματα και η οποία γίνεται αντικείμενο εκμετάλλευσης με σκοπό την παραγωγή ηλεκτρισμού.
3.5.5.
ΑΙΟΛΙΚΉ ΕΝΈΡΓΕΙΑ
Η κινητική ενέργεια του αέρα η οποία γίνεται αντικείμενο εκμετάλλευσης με σκοπό την παραγωγή ηλεκτρισμού σε αεριοστρόβιλους.
Η αιολική ενέργεια αποτελεί συνολικό προϊόν που ισούται με το άθροισμα της χερσαίας και της υπεράκτιας αιολικής ενέργειας.
3.5.5.1.
Χερσαία αιολική ενέργεια Παραγωγή ηλεκτρισμού από αιολική ενέργεια σε περιοχές στην ξηρά (χερσαίες περιοχές, συμπεριλαμβανομένων των λιμνών και άλλων υδατικών συστημάτων που βρίσκονται στην ξηρά).
3.5.5.2.
Υπεράκτιες εγκαταστάσεις αιολικής ενέργειας Παραγωγή ηλεκτρισμού σε υπεράκτιες τοποθεσίες (π.χ.
θάλασσα, ωκεανός και τεχνητά νησιά).
Για την υπεράκτια παραγωγή αιολικής ενέργειας εκτός των χωρικών υδάτων της οικείας επικράτειας, πρέπει να λαμβάνονται υπόψη όλες οι εγκαταστάσεις που βρίσκονται στην αποκλειστική οικονομική ζώνη της χώρας.
3.5.6.
ΒΙΟΜΗΧΑΝΙΚΆ ΑΠΌΒΛΗΤΑ (ΜΗ ΑΝΑΝΕΏΣΙΜΟ ΜΈΡΟΣ)
Πρόκειται για δηλωθέντα μη ανανεώσιμα βιομηχανικά απόβλητα, τα οποία υποβάλλονται σε απευθείας καύση σε ειδικές εγκαταστάσεις για ουσιαστικούς ενεργειακούς σκοπούς.
Η ποσότητα του χρησιμοποιούμενου καυσίμου θα πρέπει να δηλώνεται με βάση την κατώτερη θερμογόνο δύναμη.
Δεν περιλαμβάνονται τα απορρίμματα που αποτεφρώνονται χωρίς ανάκτηση ενέργειας.
Το ανανεώσιμο μέρος των βιομηχανικών αποβλήτων θα πρέπει να δηλώνεται στην κατηγορία των βιοκαυσίμων η οποία τα περιγράφει καλύτερα.
3.5.7.
ΑΣΤΙΚΆ ΑΠΟΡΡΊΜΜΑΤΑ:
Απορρίμματα που παράγονται από νοικοκυριά, νοσοκομεία και τον τριτογενή τομέα (γενικά, όλα τα απορρίμματα που μοιάζουν με τα οικιακά απορρίμματα), τα οποία υποβάλλονται σε απευθείας καύση σε ειδικές εγκαταστάσεις για ουσιαστικούς ενεργειακούς σκοπούς.
Η ποσότητα του χρησιμοποιούμενου καυσίμου θα πρέπει να δηλώνεται με βάση την κατώτερη θερμογόνο δύναμη.
Δεν περιλαμβάνονται τα απορρίμματα που αποτεφρώνονται χωρίς ανάκτηση ενέργειας.
Τα αστικά απορρίμματα αποτελούν συνολικό προϊόν που ισούται με το άθροισμα των ανανεώσιμων και των μη ανανεώσιμων αστικών απορριμμάτων.
3.5.7.1.
Ανανεώσιμα αστικά απορρίμματα Το μέρος των αστικών απορριμμάτων που είναι βιολογικής προέλευσης.
3.5.7.2.
Μη ανανεώσιμα αστικά απορρίμματα Το μέρος των αστικών απορριμμάτων που είναι μη βιολογικής προέλευσης.
3.5.8.
ΒΙΟΚΑΎΣΙΜΑ
Τα βιοκαύσιμα αποτελούν συνολικό προϊόν που ισούται με το άθροισμα των στερεών βιοκαυσίμων, των βιοαερίων και των υγρών βιοκαυσίμων.
Τα βιοκαύσιμα που χρησιμοποιούνται για μη ενεργειακούς σκοπούς δεν περιλαμβάνονται στο πεδίο εφαρμογής των στατιστικών ενέργειας (π.χ. το ξύλο που χρησιμοποιείται στις κατασκευές ή στην επιπλοποιία, το βιολιπαντικό για τη λίπανση κινητήρων και το βιτουμένιο που χρησιμοποιείται για την επίστρωση του οδοστρώματος).
3.5.8.1.
Στερεά βιοκαύσιμα Καλύπτει τις στερεές οργανικές, μη ορυκτές ύλες βιολογικής προέλευσης, γνωστές επίσης ως βιομάζα, οι οποίες μπορεί να χρησιμοποιηθούν ως καύσιμο για την παραγωγή θερμότητας ή ηλεκτρισμού.
Τα στερεά βιοκαύσιμα αποτελούν συνολικό προϊόν ίσο με το άθροισμα του ξυλάνθρακα, των καυσόξυλων, των υπολειμμάτων και παραπροϊόντων ξύλου, του μαύρου υγρού, της βαγάσσης, των ζωικών αποβλήτων, των άλλων φυτικών υλών και υπολειμμάτων και του ανανεώσιμου μέρους των βιομηχανικών αποβλήτων.